Publication: Magyar Közlöny
Issue: MK-1999-100 (Year: 1999, Number: 100)
Era: 1990-2004
Section: Melléklet az 54/1999. (XI. 12.) EüM rendelethez
Paragraph Index: 161

d) Kereskedelmi, vállalkozási és munkajogi ismeretek alkalmazása: — a kereskedelmi és áruforgalmi tevékenység végzése, — a kulturált, felelősségteljes kereskedői magatartás és esztétikai érzék tanúsítása, — a kereskedelmi munka felelősségteljes, igényes végzése, — a fogyasztócentrikus, a vevő, a beteg érdekeit mindig mérlegelő szemlélet követése (amely a tisztességen és a jó emberismereten alapszik), — a gazdasági összefüggések feltárása érdekében a statisztikai módszerek alkalmazása, — a gazdasági társaságok működésével kapcsolatos ismeretek alkalmazása, — a munkaviszony, a tanulóviszony létesítésével, megszüntetésével kapcsolatos alapfogalmak használata, jogszabályi előírások alkalmazása (különös tekintettel a szerződő felek jogaira és kötelességeire), — a kollektív szerződéssel kapcsolatos alapfogalmak definiálása, — a személyi jövedelemadó-előleg számítása, — az adózási mulasztások jogkövetkezményeinek, az adózási morál lényegének megértése, — a társadalombiztosítási járulékra vonatkozó előírások betartása, — a költség és kiadás kategóriák megkülönböztetése, költségszámítás egyszerű példák alapján, — az álláskeresés elméleti és gyakorlati tudnivalóinak alkalmazása, önéletrajz-, pályázatkészítés, — munkaszerződés fogalmának meghatározása, — a kommunikáció megfelelő formáinak alkalmazása munkatársakkal és betegekkel szemben (bemutatkozás, megszólítás stb.), — az adott időszakban használatos kommunikációs technikai eszközök használata, gyakorlati alkalmazása, — a vállalkozói tulajdonságok megismerése, vállalkozói szemlélet megalapozása, — a termékek forgalomba hozatalához szükséges engedélyeztetés, nyilvántartás.

Source: https://magyarkozlony.hu/hivatalos-lapok/0aa9992117c79821201748e9299b91181cb4a96e/dokumentumok/88d47b2637da5ef5f821c507c65ea90b6745634d/letoltes